En lille afhandling om træer 


if havearkitekt C. Th. Sørensen 
"eøgninger af havearkitekt Morten Klint 


JEGIVER: ARKITEKTENS FORLAG. REDAKTION OG EKSPEDITION: BREDGADE 66, KBH. CENTRAL 4525 


2 side 25—40 afl. til postvæsenet 21.5.1948 


BRKITEKTEN, maanedshæfte årgn L nr. 3 


2 


Det uopsigelige Laan 


er Fundamentet 


Østifternes &rnndforsikring 


s 
= 
Bygningsbrandforsikring 


under Justitsministeriets Tilsyn 


Forsikring tegnes i Forstæderne Nt 
i København, paa Frederiksberg, i 
i nogle Købstadsdistrikter og é 
overalt paa Landet paa Øerne å 


Vurderingsmænd eller 


Indtegning hos vore Branddirektører, 5" 
i) 
paa Hovedkontoret s 

LÅ 


Samlet Udlaan ca. 2,0 Milliarder Kr. 
Laan å 3//,, 4 el. 4//, %/, ydes i faste Ejendomme VESTER VOLDGADE 104 
i By og paa Land indenfor Østifterne og Samsø KØBENHAVN V 


Jarmers Plads 2, København V. Tlf. C. 8501 TELEFON: CENTRAL 627 og 13627 


Efter Københavns Brand i 1728 


ale SD 


/ i) DINRLER 


3 ram M oprettedes 
KJØBENHAVNS BRANDFORSIKRING - 
til Beskyttelse af københavnske Husejere 


mod Tab ved Ildebrand. i 


tet ved fong 


Kjøbenhavns Brandforsikring 


Danmarks ældste Brandforsikringsselskab 


Brandforfilrer Bygninger 
— færdige og under Opførelje — 
med fajt Inventar 


Ved Stranden 14 
Telf. C. 3160 & 14160 


É 
Tegner 
PR. 1. APRIL 1947: 


Antal Forsikringer Forsikringssum Formue 
ca. 350.000 ca. 14,7 Milliarder Kr. over 61 Mill. Kr. 


Stormgade 10 . Telefon C. 1100 . København K. 


BYGNINGSBRANDFORSIKRING 
I KØBENHAVN, FREDERIKSBERG, GENTOFTE 
OG OMEGNSKOMMUNERNE 


Ogsaa Forsikring af Bygninger under Opførelse 


Begrebet træ 


: snit af et enkeltstående træ, der har udviklet 
v frit, uden påvirkninger af nogen art, vil kunne 
således ud. 


3. 


En lille afhandling om træer 
Af havearkitekt C. Th. Sørensen 
Tegninger af havearkitekt Morten Klint 


Legetøjstræet — en pind med en kugle eller en kegle — dækker 
den almindelige opfattelse af begrebet træ. 

Man går ud fra, at et træ består af stamme og krone. Men det 
er slet ikke ,,naturligt" for træet som enkelt individ at udvikle 
sig på denne måde. Stammen er ikke betinget af anlæg i frøet, 
men af ydre påvirkninger. Får et træ lov at vokse op alene på 
en mark, hvor der er nogenlunde læ, og hvor der ikke færdes dyr, 
så vil det nærmest udvikle sig til en stor busk. Der står i den 
yndige Forsthotaniske have ved Charlottenlund station en stor 
gammel lind, som netop er et fint eksempel herpå. Skematisk 
kan et sådant frit voksende træ opfattes som en stor halvkugle 
eller kegle med en overflade af løv, der bæres af tætsiddende 
kviste, som igen bæres af grene med større afstand, og disse er 
endelig fæstede til stammen eller stammerne. Et træ, der vokser 
frit op i buskform, vil i reglen danne flere stammer, men arterne 
forholder sig dog forskelligt. Hvert år lægges der et lag på halv- 
kuglen, i foråret vokser der nye kviste frem på kvistene fra i 
fjor, løvet løftes frem mod lyset, thi kun i dette kan bladenes 
mærkelige kemiske virksomhed finde sted. Der kan nok være 

blade inde i halvkuglen, dybt inde endda, men her er løvet 
tyndt og svagt, mange kviste går til, kun forholdsvis få har 
mulighed for at udvikle sig til grene, og af disse kan endnu færre 
blive til stammer. Det er vigtigt at erindre sig dette simple 
system i'træets arkitektur, særlig dette, at løvet kun lever godt i 
fuldt lys, og at væksten er kraftigst længst fra roden og højest 
oppe. 

Da man somme tider møder den fejlagtige opfattelse, at et vist 
punkt på stammen løfter sig opad i årenes løb, kan det være 
rimeligt at fremhæve, at væksten sker ved en opbygning, hvert 
år dannes et nyt lag kviste yderst og øverst, og der lægges et 
nyt lag til grenes og stammers tykkelse. 

Et upåvirket træindivid, hvor artens egenskaber kommer til 
uhindret udvikling, vil imidlertid være en stor sjældenhed, det 
er normalt, at træet har stamme, den gængse forestilling er 
sådan set rigtig nok. 

Det træ, der vokser op med stor afstand til andre træer, vil 
sandsynligvis blive opstammet, fordi dyrene gnaver af løv og 
kviste, så højt som de kan nå. Mange. træer i vildtparker er 
formede således, dette kan iagttages på Eremitagesletten. Hvor 
dyr er talrige, vil det imidlertid være meget vanskeligt for unge 
træer at få held til at vokse op over dyrenes rækkevidde, derfor 
må der hegnes for unge kulturer i skove. 

Stammedannelse sker dog oftest, ved at træer vokser op i sluttet 
bestand. De unge træplanter kan enten være spirede frem af 
frø, eller de kan være plantede i en eller anden hensigt, for at 
frembringe skov, et læbælte eller en smuk lund. Idet træerne 
vokser op, forholder samlingen af planter sig omtrent som et 
enkeltstående træ, kun dannes der ikke en halvkugle, men en 
flade af løv. Denne flade løfter sig år for år højere op, fremtræder 
som et løvtag, der bæres af mange stammer. I den tætte opvækst 
er der tale om en kamp, det enkelte individ må sætte alt ind 
på udviklingen af én stamme, det gælder at følge med i højde- 
væksten, helst at komme lidt højere til vejrs. Efterhånden dør 
sidekvistene, kun i toppen er der unge kviste med løv. Snart 
dør også de individer, der ikke kan følge med, visse planter har 
større vækstevne eller en lille smule bedre betingelser end andre, 
kommer højere op og breder løvet dækkende over de lavere. Er 
de unge træer spirede frem med 20—30 cm afstand — eller min- 
dre — eller er de plantede med 1 m afstand, så vil en naturlig 
udtynding resultere i, at der bliver flere meter mellem stam- 
merne, alt efter arten og vilkårene for vækst. Udadtil vil en så- 
dan træbestand have mer eller mindre lodrette løvvægge helt til 
jorden, såfremt lyset har uhindret adgang til siderne. Dette for- 
hold er meget betydningsfuldt, hvadenten man nu vil bygge 
læbælter eller æstetisk bestemte løvvægge op af træer. 

I naturen får træet altid sin stamme på en af disse to måder. 
I det ovenfor sagte er sagen forenklet meget, i urskove bliver 
der ogsaa tale om en kamp mellem individer af forskellige 
arter. Nogle træarter skygger forholdsvis lidt, eg f. eks., der vil 
da kunne vokse en underskov af hassel, tjørn og mange andre bu- 
ske, eller et skyggetålende og stærkt skyggende træ som bøgen vil 
kunne vokse op og efterhånden kvæle den oprindelige bevoksning. 

Fritstående træ, der er opstammet ved dyrs gnav 


Stammedannelse 


Snit af et skovbryn 


Stynet træ. Der tales gerne om stynede pile, men i 


langt de fleste tilfælde er der tale om popler, oftest 
vanadisk poppel. 


Kandelaberlind 


Hvad er en art? 


ha! 


Vore skove er nu kulturer, træerne dyrkes faktisk, selv om det 
er på en meget primitiv måde. Den for tømmerproduktionen 
ønskelige stammedannelse sker på samme måde som i den vilde 
skov. Hvor træer ellers dyrkes, formes de på flere andre måder. 
Planteskolerne har således et besrebider heddertalletreætdeves 
et ungt træ med en stamme der er frembragt ved, at kvistene 
er skåret bort, eller ved at man har tilbageskåret det til jorden 
og således fået træet til at frembringe et særligt kraftigt ,,skud”, 
der har kunnet danne stamme. Desværre er sådanne »allétræer” 
ofte et uheldigt plantemateriale, fordi kronen har en kosteagtig 
form. Dette skyldes enten at stammen er skåret over, hvor 
»kronen" ønskes dannet, eller at træerne er podede, hvor stammen 
holder op. Slige planteskoletræer bliver aldrig rigtig smukke. 
Stynede pile og popler — sjældnere andre arter — har en særlig 
slags krone. Den fremkommer ved, at træer med en forholdsvis 
tyk stamme skæres af i en vilkårlig højde, en tæt kost af tal- 
rige nye kviste bryder så frem umiddelbart under amputions- 
stedet. I egne med stynede træer afskæres de nye grene med få 
års mellemrum, høstes ligefrem til gærder og brændsel. I Sverige 
høstes løvbærende grene og kviste af visse træer til kreaturfoder, 
løveng kalder man der en sådan plantning. 

En anden kroneform er kandelabertræet. Den fremkommer, når 
træer, der i mange år har været klippede i firkantede stamme- 
hække eller runde kugler, får lov til at vokse frit. Der vil da være 
nogle få vandrette hovedgrene, som får en særlig stærk vækst, 
og efter den ovenfor nævnte lov om, at den stærkeste vækst 
foregår længst fra roden, vil der vokse nye lodrette grene op 
fra de yderste grenender, efterhånden bliver grenene til stammer, 
der mærkeligt og elegant hviler på de gamle vandrette grene. 
Der er for så vidt ikke noget i vejen for bevidst at danne træer 
i denne kandelaberform, som ellers skylder tilfældighed sin op- 
rindelse. 


Vi ved alle, at der er mange arter af træagtige planter, vi kender 
mange ved deres danske navne, men det vil vistnok være nyttigt 
at sige et par ord om, hvorledes levende væsner — herunder 
planter — benævnes af videnskabsmænd. De fleste kender det, 
men som en skolelærdom, der erindres mere eller mindre tydeligt. 
Vi har arten som et slags fikspunkt; mennesket, hunden, æble- 
træet er hver for sig en art. Arten er bl. a. karakteristisk ved, 
at den holder sig konstant ved kønnet formering. Arter samles 
opad i familier, æbletræet hører f. eks. til rosenfamilien. En 
plantefamilie kan godt rumme både urte-og træagtige planter. 
Nedad deles arten i varieteter, der i reglen ikke bliver konstante 
ved kønnet formering. Æbletræet er opdelt i mange hundrede 
varieteter, gråstener, pigeoner, flaskeæbler o. m. a. De kan være 
opstået på flere måder. Sår vi frø af det vilde skovæble, får vi 
træer, der ligner ophavet og er temmelig ensartede, men sår vi 
kerner af varieteten pigeonæbler, får vi træer, der vel er æbler, 
men de vil hver især bære vidt forskellige frugter, og der vil 
næppe være mange træer imellem, der bærer pigeoner. Vil vi 
være sikker på at få sådanne træer, må vi frembringe nye ved 
vegetativ formering. Det kan gøres ved at skære en lille gren af 

på et egnet tidspunkt, sætte den i jord eller vand og pleje den 
omhyggeligt. Den vil da slå nye rødder og leve som et selvstæn- 
digt træ, men er jo ret beset en del af modertræet. Ikke alle 
planter vokser lige godt på denne måde — af stiklinger som 
gartneren kalder det — og man må da ofte bruge podning som 
vegetativ formeringsmåde. Man skærer en lille kvist af moder- 
træet og opererer den på en eller anden måde ind på roden af 
et ungt træ af samme art eller en nærstående art. Ved rigtig 
udførelse og pasning vokser det fast, og vi får en plante, der er 
frembragt ved en sammensmeltning af en rod og en top, som 
egentlig intet har med hinanden at gøre. 

Afkom af to forskellige arter kaldes bastarder, men saadanne er 
ufrugtbare og kan kun fremkomme mellem nært beslægtede 
arter og egentlig kun i visse sjældne kombinationer. Mulæsel 
og muldyr er eksempler, et andet gråpoppel, der er en ba- 
stard mellem bævreasp og sølvpoppel, den må formeres ved 
stiklinger. Nu er man for resten begyndt at frembringe den 
ved kunstig kontrolleret krydsning af forældrene. Gråpoplen er 
et klart eksempel på det mærkelige forhold, at en bastard ofte 
vokser langt kraftigere end forældrene. Vor dygtige skovbrugs- 
forsker, dr. Syrach-Larsen, søger at udnytte dette i skovbruget, 
f. eks. ved dyrkning af aspearter og lærk. Bastarder af euro- 
pæisk og japansk lærk vokser langt bedre til end nogen af for- 
ældrene. 

De træer, der vokser op af frø, er i almindelighed de sundeste 
og skønneste, og det er måske også allerbedst, at frø såes på 
voksestedet. Af vegetativt formerede træer er de, der er forme- 
rede ved stiklinger, og som altså lever på egen rod, i reglen 
langt kønnere og mere sunde end podede træer. 

Vore almindelige træer i rene arter bør altid formeres ved frø, 
men det hænder, at planteskolerne finder en særlig smuk hænge- 
birk f. eks. og formerer denne ved podning, hvorved vi får ens- 
artede individer, omtrent som Huxley fantaserer om det i ,,Fagre 
Nye Verden”, medens frøformerede individer vil være lidt for- 
skellige på samme måde, som mennesker er det. Herpå beror 
muligheden for at forbedre planterne efter vore krav, forhøje 
roens sukkerindhold og æblernes sødme og velsmag. 

For visse arter — som pil og poppel — er stiklingeformering så 
let, at det er naturligt at bruge denne måde fremfor udsæd af 
frø. 

Der er et utal af træarter, men når alt kommer til alt, er det 
forbausende få ,som har alle gode egenskaber forenede i én art. 
Derfor er det kun få træer, der danner skove, og derfor har man 
igennem århundreder væsentlig dyrket nogle få arter. Muligvis 
er der mange andre, som også vilde være egnede til vore mange 
formål, det er meget interessant at gøre forsøg med sådant, 
men der er desværre næppe store muligheder for at gøre over- 
raskende opdagelser. 


Træer har vidt forskellige egenskaber. (Her tales om træagtige 
planter i det hele taget, altså også om buske). 

Størrelsen er overordentlig forskellig, spænder fra den krybende 
polarpil og til Californiens kempemæssige sequoia og Australiens 

Sammenligning mellem træarters højdeforhold 


Størrelsesforhold 


Kanadiske popler 


Væksthastighed 


eg 

febertræ — eucalyptus. De kan begge nå en højde over vort 
rådhustårn, 114 m skal være sikkert, men der opgives andre 
steder 140—142 m. Her skal gives nogle maximale højder for 
visse af vore mest kendte træer. 

Klitrosen når I m, gyvel bliver 2 m, berberis 3, syren 4, mandel, 
båndpil, kvæde og benved 6, tjørn og guldregn 7, røn 9, tax og 
surkirsebær 10, weischel 13, enebær, kristtjørn og naur 15, thuja, 
valnød og vild pære 20, fuglekirsebær (søde kirsebær, ,,;moreller") 
23, hvidgran, pil, avnbøg og ,,akasie" 25, lærk, poppei, birk og 
hestekastanie 30, fyr, bøg, ask, elm og ahorn 40, rødgran og 
eg 50, cypres (Lawsons cypres) 60, ædelgran og tulipantræ 65. 
Sådanne målangivelser må dog ikke tages alt for bogstaveligt, 
visse arter når meget sjældent de maximale højder, dels fordi de 
vokser meget langsomt, og dels fordi de ikke hos os har så gode 
betingelser, som i hjemlandet. 

For træernes anvendelse har væksthastigheden i de unge år nok 
så stor betydning. Særlig hurtigvoksende er et par poppelarter, 
Henry's poppel og andre, og en bastard af asp, her er tale om 
en højdevækst på 2 m eller mere om året. 

En vis gruppe træarter vokser vel ikke så hurtigt, men dog op 
mod Im om året. Der kan nævnes lærk, birk, el, ahorn, pil, 
elm, ask, kirsebær o. a. 

Mere langsomtvoksende træarter forholder sig ret ens, særlig 
ringe tilvækst har taks, kristtjørn, enebær. 

Væksthastigheden i de unge år lige efter plantningen er imidler- 
tid i høj grad bestemt af de vilkår, der bydes planterne. Her 
spiller renholdelse og løsning af jorden en overvejende rolle. 
Vokser unge træer op under lige så gode betingelser som roerne 
i en dygtig landmands mark, så kan der blive tale om en tre— 
til femdobling af væksten sammenlignet med tilsvarende planter i 
ubehandlet og bevokset jord. Selv eg, der gælder for meget 
langsomtvoksende, kommer da godt med, vokser vel rundt regnet 
en halv meter om året eller mere, det samme gælder tjørn. Det 
er ikke vanskeligt at få tjørnehegn mandshøje på tre år. 

Viden om hver arts maximale alder har ikke så stor praktisk 
betydning, visse træer kan blive meget gamle. De gigantiske 
rødtræer i Californien opgives at være mere end 4000 år, egen 
skal kunne blive 2000 år, linden 1000 år, fyr 700 år, bøg 300 år 
og avnbøg 150 år. 

Det kan ved historiske og andre undersøgelser være af betydning 
at kende et træ's alder. På en fældet stamme er det forholdsvis 
let at tælle årringene, gælder det et voksende træ, kan man med 
et særligt bor — tilvækstbor — udbore en tynd prop fra bark til 
marv og tælle årringene på denne. Helt let er en sådan under- 
søgelse dog ikke. 

Træarterne forholder sig naturligvis meget forskelligt til jord- 
bunden, men egentlig er det forbausende, at samme art kan 
trives godt under de mest forskelligartede forhold. Egen har 
således en utrolig tilpasningsevne, fyr ligeså, de vokser på sand, 
lerjord og mose. Pile trives ofte ligeså godt på sand som ved vand. 
På meget fugtig bund vil træer som rødel, dunbirk og pil dog 
være særlig egnede, grådige planter som syren, taks og buksbom 
bliver ikke smukke, medmindre de plantes på god næringsrig 
jord, og på mager sand vil man få mest glæde af at dyrke hvidel, 
pil, bævreasp og en hel gruppe planter, som har det tilfælles, 
at deres løv ved et beskyttende filtlag har mindre fordampning 
end andre træers blade. Af sådanne »ørkenplanter" kan nævnes 
sølvpoppel, sølvblad, sandtorn og dugpil. Nogle arter forlanger 
en ,sur" jord for at trives, alperoser — rhododendron — er et 
tydeligt eksempel, de kan slet ikke vokse i jord med kalk. 
Træer er lidet taknemmelige for gødning, vand og renholdelse 
betyder i de fleste tilfælde langt mere. En undtagelse er syrener, 
liguster, taks, buksbom og flere. 

Træernes forhold til klima er et mangesidigt problem. Det pri- 
mære bliver hårdførheden overfor vinterkulde. Under almindelige 
forhold vil de fleste af vore hjemlige arter være fuldt hårdføre, 
men i meget strenge vintre, som vi nylig har oplevetkdetevil 
selv elm, ask, hestekastanie og andre tage skade. Det er dog 
ellers fuldt hårdføre træer. Aldeles uskadede af den hårde kulde 
var fyr og eg, rødgran og tjørn, birk og lind og mange andre. 
Vi har en gruppe træarter, der kan betegnes som hårdføre, de 
er under nogenlunde normale forhold upåvirkede af vinteren. I 
en anden gruppe gør vinteren skade, men så godt som aldrig 
således, at træerne dør. Skaden ytrer sig for eksempel på den 
måde, at kvistene ikke afslutter væksten så tidligt, at de modnes 
inden vinterens komme, og det vil da være karakteristisk for 
arten, at kvistenes spidser dør om vinteren, således at næste års 

Alder 


Forhold overfor jordbund 


Forhold til klima 


Kvist af eg bi 


Kvist af bøg 


Vindførhed 


Vindformet plantning 


genvækst sker fra kvistens midte, eller endnu længere nede, for- 
skelligt efter arterne og som vejret nu har været. Fuldt hårdføre 
træer, som eg og bøg, har altid faste stærke endeknopper, men 
arter af den anden gruppe, valnød og robinie for eksempel, har 
gerne dårligt udviklede knopper på kvistenes yderste del. Ofte 
er det en egenskab, som særlig gør sig gældende i ungdommen, 
som ældre kan en sådan art være langt mere, ja endog helt hårdfør. 
En tredje gruppe træer holder egentlig kun livet i vore egne 
ved et vist held, på særlig gunstige steder og for de mindst hård- 
føres vedkommende ved særlige foranstaltninger f. eks. dækning 
om vinteren. Figentræet er et eksempel, et andet særlig udpræget 
er en art araucaria, englændernes mærkelige ,,Monkey Tree", 
hvoraf der har været en del eksemplarer rundt om i landet, 
ved Øresundskysten, på Sydfyn og Als. Men de er nu vistnok 
alle døde i de hårde vintre. 

Arternes forskellige reaktioner overfor vækstbetingelser bliver 
meget komplicerede, fordi alle forhold spiller ind; og tilmed 
mange uberegnelige og ukendte forhold. For det levende bygge- 
materiale, som træerne er, vil det ikke være muligt at give eksakte 
oplysninger, som man kan gøre det om sten og beton og træ 
og jern. I den hårde vinter 1929 døde tusindsvis af kirsebær- 
træer i det østlige Tyskland, de stod sorte og nøgne om sommeren 
hele landet over. De samme træer havde sikkert oplevet lige 
så hårde kuldegrader før, men der har altså været en eller anden 
faktor, som gjorde just denne vinters kulde mere skæbnesvanger 
end kulden i 1893. 

I de tre sammenhængende fimbulvintre 1940—42 døde mange 
gamle pæretræer i en lollandsk herregårdshave, men samme sted 
klarede en halvt eksotisk slyngplante sig uden synderlig skade. 
Der gælder dog den almindelige regel, at et træ, som ikke er 
helt hårdført i sin egn, vil klare sig bedre, om det vokser på tør 
og mager bund, således at væksten bliver mindre yppig og afslut- 
tes så tidligt som muligt før vinteren. Det er ligetil, kvisten må 
være godt moden og knoppen fast og stærk for at modstå vinter- 
kulden. 

Der er ligeledes — som berørt ovenfor — stor forskel på træers 
evne til at udholde vindens paavirkning. Her kan man nok 
sige som en klar erfaring at bjergfyr, bornholmsk røn og dugpil 
er særlig vindføre, også således at de ikke omdannes synderligt 
i deres form, vestenvinden formår ikke at trykke kronerne over 
mod øst, som det er karakteristisk for de ellers vindføre eg og 
bøg. Birk og lærk er lidet vindføre, robinie endnu mindre, men 
der gør sig den forskel gældende, at birken vantrives i blæst, 
vokser simpelthen dårligt, men robinien lider ikke synderligt 
i væksten, den ødelægges derimod, fordi den er bygget således, 
at vinden let river grenene itu. 

Træplantninger har ofte det formål at skabe læ, at frembringe 


… et bedre klima, måske for at dyrke planter for hvilke dette er 
sæ en nødvendighed. Vindføre træer er derfor særlig værditulde. 


Er jorden fattig, og vinden hård, som det gerne er tilfældet hos 
os i Vestjylland, så er det meget vanskeligt at få et godt læ op. 
Bjergfyrren er vistnok den mest hårdføre og nøjsomme plante 
under sådanne vanskelige forhold, men den vokser desværre meget 

langsomt. Det vil måske være bedst at plante en pileart, dugpil 
eller kaspisk pil som et foreløbigt yderlæ, der kan hjælpe bedre 
arter op. Hvidel kan også trives på dårlig jord, men den er 
ikke så vindfør. Eg er når alt kommer til alt det bedste lætræ, 
men på dårlig bund går det ikke hurtigt. På nogenlunde god 
jord er bornholmsk røn vort mest vindføre træ, det staar godt 
for vinden, bøjes næsten ikke, men det er ikke af de kønneste. 
Sitkagran er udmærket, men kan lide af frost i de unge år. På 
noget bedre jord er hvidtjørnen allerbedst til hegn og læ, også 
fordi den tåler beskæring, således at den kan holdes indenfor 
en rimelig størrelse, hvilket kan være nødvendigt. 

Det træ, der vokser frodigt, fordi det står på god jordbund, vil 
også bedre tåle vinden. Da vindskade for en del består i, at 
løvet slides i stykker, er det let at forstå, at hvor væksten er 
yppig, vil det sønderslidte løv let kunne erstattes. Men også med 
hensyn til vindførhed kommer man ud for de mærkeligste over- 
raskelser, lærk tåler ellers vinden dårligt, men jeg kender en 
lille, meget udsat og svagt voksende plantning på Kongens hede, 
som holder mærkværdigt for vinden. 

Tidspunktet for løvspring og løvfald er meget betydningsfuldt 
fort vor brug=af træer Vil vedfallekatedertertenksrovidelmset 
stedsegrønne og løvfældende træer, måske også, at der tales om 
nåletræer og løvtræer. Disse første hører på en måde til et ældre, 
mere primitivt stade i udviklingen. De fleste nåletræer er stedse- 
grønne, hos os danner kun lærk, sumpcypres og den mærkelige 
gingko undtagelser. Når gran og fyr og lignende arter er næsten 
ens året rundt, beror det på, at nålene — som er granens 
form for blade — lever to eller tre år, før de falder af. Sydpå 
er der mange stedsegrønne løvtræer, hos visse arter holder bla- 
dene kun til nyt løvspring, men for andres vedkommende lever 
de i flere år — som granens nåle. Løvfaldet kan ses som en beskyt- 
telse, det nøgne træ er på en måde i hi i vinterkulden. Visse 
løvtræer er dog i stand til at overvintre bladene i koldere egne, 
hos os er der tale om buksbom, kristtjørn, vedbend, rhododendron 
og andre. Ingen af disse er synderlig hårdføre, de trives kun godt 
i læ og i mildere egne. Derimod er fyr og gran endog meget 
vinterhårde, og trods den langsommere tilvækst burde man nok 
bruge stedsegrønne læ- og dækplantninger i langt større udstræk- 
ning. 

I samme forbindelse bør det nævnes, at nogle løvtræer holder det 
visne løv meget længe om vinteren, det gælder unge bøge og 
avnbøge samt vinteregen. 

I normale år springer de første løvtræer ud sidst i marts og de 
sidste først i juni. Fjeldribs og stikkelsbær er det første der grønnes, 
birk, pile og hestekastanier følger nær efter. I Danmark er 
bøgens udspring det store forårstegn, det falder normalt omkring 
den 12te maj, men kan komme indtil en hel maaned før. Senere 
kommer lind, eg og ask og allersenest valnød, robinie, skyrækker 
og lignende ,,exotiske" træer. Da disse i reglen også taber løvet 
tidligt om efteråret, kan de være særlig egnede til plantning, 
hvor det nødigt må være stærk skygge for- og efterår. 

Løvfaldet kan for dårligt stillede træer — linde i en bygade — 


Løvspring og løvfald 


begynde allerede i august, men det sker dog i det store og hele Kvist af skovfyr 

sidst 1 oktober — først i november. El og nogle tjørnearter kaster 
bladene meget sent, under særlige omstændigheder kan elle være 


grønne helt til jul. 

Det er et par gange ovenfor berørt, at der er stor forskel på 
skyggevirkningen. Under hestekastanie, bøg og valnød vil der 
være en meget dyb skygge, buske vil vanskeligt kunne trives, 
og det er svært for unge træer at vokse op. Det samme gælder 
i en tæt granskov, men under fyr og eg vil der være relativ meget 
lys, og her vil der være tilsvarende bedre betingelser. For vor 
anvendelse af træer i haver og parker har dette forhold selvsagt 
meget stor betydning. 

I almindelighed tåler de lidet skyggende arter dårligt skygge. 
Fyr og eg kan ikke vokse op under bøge eller andre mørke 
træer, hvor bøg og hestekastanie klarer sig udmærket. Det må 
dog huskes, at gælder det at få noget til at vokse op under æidre 
træer, så er vækstforholdene også meget dårlige, fordi den eksi- 
sterende bevoksning har første prioritet i vand og næring. Taks 
tåler således meget stærk skygge, men det vil være meget svært 
at få den til at vokse godt til i en eksisterende lund. Her er fjeld- 

ribs aldeles fortræffelig, den kan danne tætte krat i skygge, 
mellem grådige trærødder og i stadig træk. 

Træerne er for langt den største del opbygget af luftens kul- 
tveilte, men rødderne må hente mineralstoffer og forbausende 
kvanta vand i jorden. Rødderne er også træets forankring, de 
når vidt ud og dybt ned. Der regnes gerne med, at rodnettet 
breder sig efter samme mål som kronen, men der gør sig stor 
forskel gældende. 

Hos egen går roden næsten lodret i jorden, medens rødderne i 
muldjordslaget ikke er synderlig tætte eller udbredte. Egen har 
en typisk pælerod. Elmen derimod gennemvæver jorden vidt 
ud fra stammen med en tæt filt af rødder, som suger mængder 
af vand og næring. Under og nær elm vil det derfor være vanske- 
ligt at få frodig vækst i andre planter, medens det er langt lettere 
ved eg, fyr, robinie, kirsebær o.l. Elm anses populært for et 
særligt grådigt træ, det er dog ikke værre end bøg, ask, heste- 
kastanie, birk, valnød og flere af denne gruppe. 

Når det i villaservitutter forbydes at plante pil, poppel og bævre- 
asp på grundene, så er sådanne bestemmelser meget mangelfulde 
bl. a. fordi ordet poppel dækker over mange arter, hvoraf nogle 
ganske rigtigt er meget skadelige, som sølvpoppel, der kan sende 
sine ,rodskudf, d.v.s. plantedannende rødder, utroligt langt 
om, medens arter som den almindelige pyramidepoppel, populus 
Simonii og populus lasiocarpa, er ret små og lidet skadelige træer. 


I haver og parker, ved bygninger og på veje og gader bruger vi 
træerne som et byggemateriale til hække, hegn, krat, lunde, 
trærækker og enkeltstående træer. 

Hækken er i virkeligheden det bedste hegn mellem haver. Vi 
kan nok fable om, at mure og plankeværker er bedre, men dels 
er det i reglen alt for kostbare og derfor uopnåelige ting, og des- 
uden kræver begge dele en hel del vedligeholdelse, medens 
hækken lever i et uoverskueligt tidsrum. Det er meget beklageligt, 
at tidens utålmodighed har ført med sig, at man i vid udstræk- 
ning erstatter den gode hæk med forgængelige raftehegn og sligt, 
som frister fordi det kan lukke med det samme. Vilde plante- 
skolerne indrette sig på at levere egnede planter, så lod dette 
sig udmærket gøre med hække. Nu kan man vel købe bøg, 
thuja, cypres og andre planter, der er så store, at de danner en 
mandshøj hæk med det samme, men disse arter er for dyre og 
for usikre m. h.t. genvækst efter plantningen. Bøge går måske 
helt i stå, når de omplantes som store, Thuja o. l. vil ofte i 
mange år stå stille og blive tynde og åbne i løvet. Det vilde 
derimod være let at opelske store, fyldige planter af en næsten 
stedsegrøn form af vor almindelige liguster, som særdeles let 
lod sig omplante og kunde danne tætte hække med det samme. 
Mange træer er gode til formålet, igennem århundreder har man 
dog erfaret, at forholdsvis få arter er særdeles gode. Vi kan 
nævne tjørn, som hegner så godt med sit tætte tornede grenværk, 
bøg, som er så skøn, fordi den bevarer sine blanke brune blade 
vinteren igennem, avnbøg, der var barokhavernes foretrukne 
plante, vistnok fordi det var let at finde planter i skovene, liguster, 
som let lader sig klippe og som næsten er vintergrøn, buksbom, 

Røddernes forskellige grådighed 


Træer som byggemateriale 


Hække 


Klippes hække med lodrette sider, som til højre, s' 
vil den efterhånden blive bredest foroven og sener 
åben forneden, som vist til venstre 


Hekke bør formes som disse to snit viser det 


ler gives en grafisk fremstilling af visse træarters 
lative skyggevirkning og grådighed. Skyggens dybde 
" angivet ved toning til højre for figurerne, grå- 
igheden er illustreret ved antallet af , rødder” 

som er vintergrøn og nogenlunde hårdfør, taks, som er skønnere 
end noget andet med sit sortgrønne løv, men desværre lidet 
hårdfør, gran, som er storartet, men må klippes således, at den 
efterhånden bliver alt for bred, japansk kvæde, der har et skønt 
løv og kan blomstre som klippet hæk, og mange andre. 

Det behøver ingenlunde at tage lang tid at få en hæk op til over 
øjehøjde, det lader sig sagtens gøre på tre år. Men med hensyn 
til planter er falske forestillinger utroligt sejglivede. Det doceres 
stadigvæk, at hække skal nedskæres et år efter plantningen for 
»at blive tætte forneden”. Det er aldeles unyttigt, og for bøg 
kan det resultere i, at hækken går ud, i bedste fald svækkes 
planterne så stærkt, at det varer mange år, før de kommer over 
det. André Mollet — en fransk havearkitekt, som også arbejdede 
i Stockholm — skriver nøjagtig det samme i en bog, der udkom 
1651. Han advarer fortvivlet mod gartnernes trang til unødig 
og skadelig beskæring, ,,en gartner vilde skære hovedet af sin 
egen far, hvis han var et træ,” skriver han. 

For at få en god tæt hæk er der ikke så meget at iagttage, men 
til gengæld må disse få betingelser også opfyldes. Der må bruges 
egnede planter, d. v. s. egnede til stedets forhold, der må plantes 
i rigtig tid, i ren jord, der gødes og holdes ren og løs, hækken 
må stå frit, således at den får lys fra begge sider og den må klip- 
pes således, at den er betydelig smallere for oven end for neden. 
Endelig må den ikke klippes alt for ofte, helst kun en gang 
sommer og vinter. 

Ordet hegn bør bruges som betegnelse for den uklippede hæk. 
Hegnet kræver noget mere plads end hækken, men det vil ofte 
være at foretrække for denne. Mærkværdigt nok er det ikke fæstnet 
så stærkt i bevidstheden som begreb. De fleste kender dog så vel 
hegnene på Fyn og i Sydjylland. Ja, hele landet over er der 
hegn. Mangfoldige planter kan bruges hertil, og i hegnet kan 
der være tale om meget større mål. Vokser hække over en vis 
størrelse, er klipningen meget besværlig og kostbar, men hegnet 
kan tænkes i dimensioner fra knap meterhøje rosenrækker og til 
træer af tyve meters højde og tolv, femten meters bredde. Vi må 
holde fast ved forestillingen om hegnet som et massiv, en løvvæg, 
der er tæt til jorden. En række afstammede træer, åbne for neden, 
er ikke noget hegn. 

Man burde nok i meget større udstrækning arbejde med og 
bruge hegn. Man kan altid finde planter, som vil passe i størrelse 
til det ønskede eller formålstjenlige, og desuden kan planterne 
for de fleste arters vedkommende nedskæres med års mellemrum, 
om det bliver nødvendigt for at holde en vis begrænset størrelse. 
Hegn kræver minimal pasning, kan være skønne i rig blomstring 
og fulde af frugter — tjørnehegn f. eks. eller hyld — og de kan 
være hjemsted for fugle og smådyr. 

Krattet er egentlig kun et bredt hegn, det vi med en mindelse 
om fransk havekunst kalder busket. I reglen vil man vel fore- 
trække at plante hække af én art, tjørn eller bøg eller liguster 
0.8. V., og dette gælder også for hegnet. Måske vilde det være 
morsomt af og til at se en hæk plantet af flere arter, et hegn kan 
udmærket være afvekslende med naur, ulvsrøn, weischel og meget 
andet blandet ind i tjørn. Et havekrat rummer gerne mange 

Hække skades ofte ved utidig riven, således at 
kvistene ødelægges lige over jorden. Det ser grimt ud 


Hegn af slankere og mere højtvoksende, og af 
lavere og bredtvoksende buske 


Hegn af en art med kegleformet vækst. I gartnersprog 
kaldes træer af slank kegleform pyramideformede 

»Snit af en allé af opstammede træer 

Snit af en allé hvor træerne på ydersiden har tæt 


løv helt til jorden 


Lunde 


(5 


slags blomstrende buske, og det kan være udmærket. De bør 
dog sammenplantes med en vis hensigt, enten der så tilstræbes 
en harmoni, derved at buske med et fælies karakterpræg sættes 
sammen, eller der arbejdes med kontrastvirkninger, hvilket der i 
almindelighed må advares imod. Krattet består af buske og det 
er tæt, man færdes ikke i det. 

Lunden er kun en lille skov. Vi må ved begrebet forestille os ret 
tæt plantede træer, opstammede som i skoven. Udadtil er der 
løvvægge, skovbryn. Almindeligvis vil det vel være en fejl, om 
brynet er borte, det kan være hugget eller ødelagt af dyr, men 
man kan også opleve skovholme, som netop er smukke, fordi 
der udefra er indsigt mellem høje stammer. Det kan være yndigt 
at færdes i lundens bund, hvor der kan være buske og skovbunds- 
blomster i foråret. De fleste løvtræer og lærk vil danne smukke 
og lyse lunde, men gran og fyr vil i tæt bestand være temmelig 
mørke, hvilket naturligvis kan være en værdifuld virkning. En 
egen skøn slags lunde kunde skabes ved at hugge så stærkt ud 
i en plantning af gran, fyr el. 1., at de enkelte træer står grønne 

helt til jorden. Kun på denne måde vilde man i haver og parker 
få fuld glæde af dyre plantninger af stedsegrønne træer. 
Trærækker på gader og veje, som ramme om pladser og som 
egentlige alléer er et udtalt træk i kulturlandskabet. Det skal 
gentages og fremhæves, at der i mangfoldige tilfælde bedre kunde 
opereres med hegn, således forstået, at der i stedet for træer med 
tildannet stamme — planteskolernes allétræer — plantedes unge 
træer med grene helt fra jorden. En sådan allé kunde være 
pragtfuld, indvendig som udvendig. 

I gader og andre steder kan det være nødvendigt at plante stam- 
mede træer, man bør da bestræbe sig for at få planter, som ikke 
er beskårne således, at den begyndende krone danner en kost 
af mange kviste fra samme sted. Det unge træ skal være som en 
lige gren med jævnt fordelte kviste, eller det skal med andre ord 
være, som om det var vokset op i en frodig skov. Desuden gælder 
det i alle tilfælde, at det er klogt at plante så unge eksemplarer 
som muligt. Omplantning er en hård operation, ikke mindst 
fordi det i praksis er umuligt at foretage arbejdet med fornøden 
omhu, og jo ældre et træ er, des mere skade lider det under 
flytningen. Planter man en meterhøj birk, et ungt, frodigt og 
spinkelt træ, så vil det meget hurtigt vokse til i højde, men planter 
man en fire fem meter høj birk, så vil denne i de fleste tilfælde 
stå i stampe og snart være lavere end det unge og spinkle træ. 
Enkeltstående træer vilde også udvikle sig skønnere, om de 
plantedes som unge og fik lov at beholde grene og løv til jorden. 
Der kan være grund til at advare imod podede træer, f. eks. af 
de såkaldte ,,japanske kirsebær", I forvejen er skønheden ved de 
rosalila blomster noget tvivlsom, men når vi så får træer med en 
kosteformet krone på en uforholdsmæssig tyk stamme, da er 
resultatet simpelthen grimt. Plantes den slags træer i stedet 
buskformede, podede tæt ved roden, kan de blive rigtig pæne. 
I Holland f. eks. er podning meget anvendt, også når det gælder 
formering af almindelige træer, og det kan ikke benægtes, at 
metoden giver mulighed for at skabe en ensartet bestand, hvor 
modertræets egenskaber er gentaget aldeles sikkert. Plante- 
skolerne må da blot beflitte sig på, at det podede træ har samme 
gode form som det, der er opvokset af frø. 

Det vil ofte være smukt at plante træer tæt ind til bygninger, 
således at stammen bøjer sig ud fra muren. 

At opelske træer på en"græsplæne er ikke så let, græsset er 
meget skadeligt for væksten i de unge år, de allerfleste træer vil 
vantrives på græs, fordi dette bruger vand og næring. Er det 
muligt at vande meget rigeligt, kan alle træer vokse godt, men 
det er i virkeligheden meget vanskeligt at gennemføre dette. 
Robinier er værdifulde fordi de kan vokse godt på græs. 

Hvor vi beundrer skønne ,,solitære" træer på store plæner, vil 
det så godt som altid være rester af gamle bevoksninger, som på 
en eller anden måde er omformede. Det vil oftest være gamle 
skove, det kan være plantninger i gamle haveanlæg, grupper 
hvor der oprindelig var mange træer og buske, men hvor der 
efterhånden er ryddet og gjort plads for de kønneste eksemplarer, 
og det kan endelig være resultat af enkeltplantning, men dette 
tager længst tid og giver som regel det dårligste resultat. Ønskes 

Trærækker og alléer 


Til højre det typiske ,,allétre”, som planteskolerne 
leverer det. Til venstre et træ af den rigtige form 

der ,,fritstående træer på græs,” er det bedst at gå en omvej, 
at plante tæt i grupper, bælter eller hvordan det nu passer, og 
så gennem årene opløse den tætte plantning i enkeltindivider. 
Af og til er det ønskeligt at plante meget store træer. Det gør 
man i Amerika og andre steder, det forekommer så fristende, og 
det kan gøres. Men — der er mange mev'er at tilføje. Her gælder 
også, at væksten vil være meget svag i mange år, hvilket måske 
ikke gør så meget, om træet har den ønskede størrelse ved hen- 
plantningen. Det er meget dyrt, også fordi vi ikke herhjemme har 
det fornødne udstyr til arbejdet. Der er endelig stor risiko for, 
at det hele mislykkes. Skal det gøres, er det i hvert fald af stor 
betydning at kunne forberede flytningen to tre år forud. Graver 
man da en dyb, men smal grøft rundt om træet, hugger alle rødder 
over i denne, og fylder den op med en egnet jordblanding, kan 
der i denne dannes et tæt væv af nye fine rødder, således at vi 
får en fastere ,,klump" at arbejde med. 

I unge træplantninger bør jorden holdes løs og ren. Ikke således 
at der rives og skuffes, denne såkaldte renholdelse er direkte 
skadelig. Jorden må holdes løs med kultivator som i en roemark, 


39 


og når bevoksningen er ældre, er det bedst for træerne, at bunden 
er dækket af det nedfaldne løv og kviste. Når løvet omhyggeligt 
rives bort fra plantningerne, er dette aldeles forkasteligt, hvis 
man ønsker at fremme træernes trivsel. 

Træer vil sjældent trænge til beskæring, med mindre de ønskes 
dannede i en eller anden form. Sav og saks kan dog være et 
middel til en foryngelse af dårligt voksende buske og træer. Hvor 
kvistene i flere år har været korte og svage, kan en stærk tilbage- 
skæring give kraftige ,,årsskudf", men der er. den fejl ved dette, 
at den naturlige form vil blive forstyrret, mere eller mindre efter 
arten. For gamle hække og hegn vil operationen dog ofte være 
særdeles formålstjenlig. 

Ved jordarbejder kan det være nødvendigt at forhøje terrænet 
om voksende træer. Men dette bør så vidt muligt undgåes af 
to grunde. For det første er det meget grimt. Træets fine base, 
den skønne forbindelse mellem rod og stamme, bør være syn- 
lig, således at kronen ikke synes båret af en nedgravet pæl. 
For det andet vil opfyldning kunne forårsage at træerne dør, 
men dette forhold er meget uberegneligt. I visse tilfælde kan 
20—30 cm jord være ødelæggende, i andre tilfælde lever træer 
i mange år, hvor der er fyldt en hel meter jord op om stam- 
men. Det vil altid være bedst at sikre rødderne luft på en eller 
anden måde, selv om de metoder, der kan være tale om, 
altid vil være meget problematiske fra et skønhedsmæssigt syns- 
punkt. 

Rødderne må heller ikke dækkes med beton eller asfalt. Vel 
holder træer i gader ofte livet med et minimum af åben jord, 
men så er der også tale om et vist held og særlige omstændig- 
heder, f. eks. rigelig vandtilførsel. Rødderne vil kunne leve godt 
under macadam med grusoverflade, under brolægning og under 
fliser med nogenlunde åbne fuger. 


Litteraturhenvisninger 

Der findes et utal af bøger om træer, det vil være rimeligt her at nævne nogle. 
Birgitte Møller skrev i 1916 ,,Træer og Buske i Danmarks Skove", det er en meget 
populær, men klar og værdifuld skildring af vore hjemlige træers egenskaber. 
Samme år udkom dr. O. G. Petersens ,,Træer og Buske", Det er et overordentligt 
værdifuldt arbejde, uangribeligt i videnskabelig henseende, men alligevel så lettil- 
gængeligt, at enhver vil kunne bruge det som håndbog. 

Siden 1945 udkommer ste udgave af ,,Nordisk illustreret Havebrugsleksikon””, redi- 
geret af professor A. Pedersen. Det er et stort trebinds værk på 2500 sider ialt, om- 
handlende alle gartneriets og havebrugets forhold. Artiklerne om træer og buske er 
meget værdifulde. 

I år er endelig udkommet ,,Buske og Træer", redigeret af Vald. Jensen, H. K. Palu- 
dan og C. Th. Sørensen. Bogen bringer meget udtømmende beskrivelser af mange 
arter, omtrent som hos O. G. Petersen, og desuden mange erfaringer om dyrkning 
OSS ve 

Af udenlandske bøger kan nævnes det fine standardværk af Alfred Rehder, ,,Manual 
og cultivated Trees and Shrubs', New York 1940. Her er korte beskrivelser af hver 
art og en del varieteter. Noget mere bred i fremstillingen er W. J. Bean: ,,Trees and 
Shrubs hardy in the British Isles", 

To rigt illustrerede tyske bøger, Ernst Silva Tarouca og Camillo Schneider, ,,Unsere 
Freiland-Laubgehålze'f og ,,Unsere Freiland-Nadelhålzer" fra 1922 og 1923 er også 
meget værdifulde. 

For godt hundrede år siden samlede englænderen J. C. Loudon efter brevveksling 
med over 3000 korrespondenter en fantastisk sum af viden i sin »Trees and shrubs", 

